alexandrainst/scandi-wiki huggingface dataset:
Filmen Amadeus

Amadeus er ein dramafilm frå 1984, basert på livet til Wolfgang Amadeus Mozart og den italienske komponisten Antonio Salieri. Amadeus var ei filmatisering av teaterstykket Amadeus (1979) av Peter Shaffer, som i sin tur var basert på operaen Mozart og Salieri (1830) av Aleksandr Pusjkin. Filmen Amadeus vart regissert av Miloš Forman, og manuset vart skrive av Peter Shaffer. Filmen vart løna med ei lang rekkje prisar frå mange land, mellom dei Oscar-prisen for beste film, beste mannlege skodespelar (F. Murray Abraham), beste regi, og den norske Amandaprisen for beste utanlandske film.

Om filmen 

Hovudpersonen i filmen er den aldrande Antonio Salieri som er sperra inne på sinnssjukehus. Han blir tilsendt ein ung prest for å få skriftemål. I samtalen med presten blir sjåaren med til Wien tre tiår tilbake i tid, Salieri var ein respektert komponist før den unge Wolfgang Amadeus Mozart vann gunsten til keisar Josef II av det tysk-romerske riket. Amadeus tyder "elska av Gud", og den svartsjuke Salieri klandrar Gud for å signa den vulgære, unge Mozart med så stort musikalsk geni medan han sjølv, ein disiplinert og pliktoppfyllande komponist, ikkje får same musikalske signing. Filmen spelar på myta rundt Rekviem av Mozart, som vart fullført etter Mozarts død i 1791. For å hemna seg over Mozart, maskerer Salieri seg og ber Mozart komponera Requiem, som han vil ta æra for sjølv.

Amadeus vart filma i Praha, Wien og Kroměříž. Filmmusikkomponisten var John Strauss, som vann Grammy-prisen for filmmusikken til Amadeus. I tillegg vart det nytta fleire verk av Mozart sjølv, m.a. Symfoni nr. 25, den kjende Serenade nr. 10 og Rekviem.

Skodespelarar 

 F. Murray Abraham - Antonio Salieri
 Tom Hulce - Wolfgang Amadeus Mozart
 Elizabeth Berridge - Constanze Mozart
 Roy Dotrice - Leopold Mozart
 Simon Callow - Emanuel Schikaneder
 Christine Ebersole - Katerina Cavalieri
 Jeffrey Jones - Keisar Josef II

Eit utval prisar 

 Åtte Oscar i 1985, inkludert for beste film.
 Fire Golden Globe-prisar
 Fire LAFCA-prisar
 Fire BAFTA-prisar
 Amandaprisen 1985 for beste utanlandske film.

Kjelder 

Denne artikkelen bygger på «Amadeus (film)» frå ,  den 12. september 2013.  
 
 Filminfo på Rottentomatoes.com, skrive av Hal Erickson

Bakgrunnsstoff 

 Amadeus på The Internet Movie Database
 Trailer av Amadeus på YouTube 

Amadeus
Amadeus
Amadeus
Amadeus
Wolfgang Amadeus Mozart
Heli kyrkje

Heli kyrkje (Spydeberg i Indre Østfold kommune i Viken) er ei langkyrkje frå 2001 som vart oppført etter at den førre kyrkja brann i 1996. Kyrkja er tradisjonell i ytre form og har om lag same areal som den førre (litt større), men har ei anna planløysing.

Bakgrunnsstoff
 Spydeberg kyrkjelege fellesråd
 
 Sigrid og Håkon Christie: Heli kirke i «Norges kirker» (om den førre kyrkja på staden samt gravkapellet)
 Kyrkjesøk – Heli kirke

Kyrkjer i Indre Østfold
Kulturminne i Indre Østfold
Kyrkjer i Vestre Borgesyssel prosti
Norske kyrkjer frå 2001
Langkyrkjer i Borg bispedømme
Norske kyrkjer frå 1861
Hovin kyrkje i Spydeberg

Hovin kyrkje er ei langkyrkje frå 1720 i Spydeberg, Indre Østfold kommune i Viken. Det er den eldste kyrkja i kommunen, og det har vore kyrkje på staden sidan mellomalderen.

Bakgrunnsstoff 
 Spydeberg kyrkjelege fellesråd
 
 
 Kyrkjesøk – Hovin kirke, Spydeberg

Kyrkjer i Indre Østfold
Kulturminne i Indre Østfold
Kyrkjer i Vestre Borgesyssel prosti
Norske kyrkjer frå 1720-åra
Norske kyrkjer med heidne namnelekkar
Langkyrkjer i Borg bispedømme
Spydeberg kyrkje

Spydeberg kyrkje er ei langkyrkje frå 1844 i Spydeberg, Indre Østfold kommune i Viken. Kyrkja vart vigsla i 1844, etter at den førre kyrkja brann i 1841. Ved sida av kyrkja står eit gravkapell frå 1922.

Bakgrunnsstoff
 
 Sigrid og Håkon Christie: Spydeberg kirke i «Norges kirker»
 Spydeberg kyrkjelege fellesråd
 Kyrkjesøk – Spydeberg kirke
 

Kyrkjer i Indre Østfold
Kulturminne i Indre Østfold
Kyrkjer i Vestre Borgesyssel prosti
Norske kyrkjer frå 1840-åra
Langkyrkjer i Borg bispedømme
Austad kommune

Austad er ein tidlegare kommune i Vest-Agder fylke, oppretta i 1909 og lagt ned i 1962. Området er no del av Lyngdal kommune.

Kommunen femnde området like vestom Lindesneshalvøya og det meste av han låg på halvøya mellom Rosfjorden og Grønsfjorden, og øyene like utom halvøya, der den gamle uthamna Korshamn ligg på Revøya. Han hadde same utstrekking som Austad sokn i Lister og kommune- og soknenamnet kjem frå garden Austad, der kyrkja for området ligg. Bygda der kyrkje ligg heiter òg Austad.

Kommunesoge 
Austad var frå innføringa av formannskapslovene i 1838 saman med Å og Kvås ein del av Lyngdal formannskapsdistrikt. Austad var eigen kommune i 53 år frå 1909. I 1963 vart Austad saman med Kvås og Gitlevågområdet i Spangereid del av den nye storkommunen Lyngdal.

Referansar

Bakgrunnsstoff 
 
 

Tidlegare kommunar i Vest-Agder
Norske kommunar skipa i 1909
Norske kommunar nedlagde i 1962
Historie i Lyngdal
Geografi i Lyngdal
Lucas van Leyden

Lucas van Leyden eller Lucas Huyghenszoon () var ein nederlandsk gravør og målar, fødd og død i Leiden. Han var ein av Nederlands fyrste sjangermålarar, og laga i fyrste halvdelen av 1500-talet nokre av dei finaste arbeida i tresnitt og særleg koparstikk.

Liv og gjerning
Lucas var son og elev av målaren Huigh Jacobsz, seinare elev av Cornelis Engelbrechtsen. Allereie då han var 14 år gammal viste han seg som ein dyktig koparstikkar, og i den sjangeren skulle han seinare yte sin største innsats. Kvar han lærde seg gravørfaget er ukjent. Sjangeraktige skildringar av folkelivet vart spesialiteten hans.

Knapt 30 år gammal vart han sjuk og sidan lenka til senga resten av livet. Han heldt likevel fram med å måle. I 1521 trefte han Albrecht Dürer og vart påverka av han, noko som kjem til syne i hans Pasjonssuite og i eit portrett av keisar Maximilian. Mellom andre framifrå arbeid er Dommedags-altaret i Peterskyrkja i Leiden (1526–27). I 1528 kom han under italiensk påverknad, særleg av Marcantonio Raimondi, og dei siste verka hans er fullt ut manieristiske i stilen.

Utvalde verk

Kjelder
Denne artikkelen bygger på «Lucas van Leyden» frå ,  den 12. september 2013.  
 

Nederlandske målarar
Austad i Lyngdal

Austad er ei bygd i Lyngdal kommune.

Staden ligg ved Rosfjorden og er kyrkjestad i Austad sokn i Lister.

Sjå òg 
 Austad kommune

Referansar

Bakgrunnsstoff 
 

Geografi i Lyngdal
Bygder i Agder
Rakkestad kyrkje

Rakkestad kyrkje er ei langkyrkje i Rakkestad kommune i Viken fylke.

Kyrkja er ei romansk mellomalderkyrkje med rektangulært skip og smalare og langstrakt kor, truleg bygd omkring år 1200. 

Rakkestad kyrkje er første gong nemnt i skriftlege kjelder i 1370. Kyrkja vart teken over av Rakkestad kommune i 1860. I 1875 vart ho vesentleg om- og påbygd i regi av stadsingeniør Gustav Blom Kielland. Korbogen vart riven og vindauga utvida, og eit nytt tårn vart oppført der våpenhuset hadde stått tidlegare. Samtidig vart takryttaren riven. I dag har kyrkja om lag 260 sitjeplassar.

Litteratur
 
 Sigrid og Håkon Christie: Rakkestad kirke i «Norges kirker»

Bakgrunnsstoff
 Rakkestad kyrkjelege fellesråd
 Kyrkjesøk – Rakkestad kirke
 
Denne artikkelen bygger på «Rakkestad kirke» frå ,  den 13. september 2013.  
 

Kyrkjer i Rakkestad
Kulturminne i Rakkestad
Kyrkjer i Østre Borgesyssel prosti
Norske steinkyrkjer frå mellomalderen
Valkyrkjer i 1814
Os kyrkje i Rakkestad

For andre kyrkjer med same namnet, sjå Os kyrkje

Os kyrkje er ei langkyrkje i Rakkestad kommune i Viken fylke.

Det har vore kyrkje på staden sidan mellomalderen. Ein veit ikkje sikkert om kyrkja vi no ser, frå 1835, vart oppført heilt frå grunnen av, eller om det dreidde seg om ei stor utviding og vøling. Kyrkja vart vølt og utvida i 1876 etter teikningar av stadsingeniør Gustav Blom Kielland. Ho vart òg vølt i 1964 og fekk då glasmåleri og nytt inventar.

Litteratur
 
 Sigrid og Håkon Christie: Os kirke i «Norges kirker»

Bakgrunnsstoff
 Rakkestad kyrkjelege fellesråd
 Kyrkjesøk – Os kirke, Rakkestad
 

Kyrkjer i Rakkestad
Kulturminne i Rakkestad
Kyrkjer i Østre Borgesyssel prosti
Langkyrkjer i Borg bispedømme
Norske kyrkjer frå 1830-åra
1835 i Noreg
Degernes kyrkje

Degernes kyrkje er ei langkyrkje teikna av Christian Heinrich Grosch i Rakkestad kommune i Viken fylke.

Det har vore kyrkje på staden sidan mellomalderen. Den førre kyrkja vart riven i 1862, før den noverande kyrkja vart oppført.

Litteratur
 
 Sigrid og Håkon Christie: Degernes kirke i «Norges kirker»

Bakgrunnsstoff
 Rakkestad kyrkjelege fellesråd
 Kyrkjesøk – Degernes kirke
 

Kyrkjer i Rakkestad
Kulturminne i Rakkestad
Kyrkjer i Østre Borgesyssel prosti
Langkyrkjer i Borg bispedømme
Christian H. Grosch
Norske kyrkjer frå 1860-åra
1863 i Noreg
Edvard Grieg-feltet

Edvard Grieg-feltet (som funn kalla Luno) er eit oljefelt som ligg i blokk 16/1 på norsk kontinentalsokkel i den midtre delen av  Nordsjøen, omtrent 180 kilometer vest for Stavanger. Feltet vart funne i 2007, og fekk då namnet Luno. Oljefeltet skifta namn 13. april 2012 frå Luno til Edvard Grieg, etter forslag frå operatøren Lundin. Feltet vart oppkalla etter komponisten Edvard Grieg. Produksjonen på Edvard Grieg skal samordnast med nabofeltet Ivar Aasen (tidlegare Draupne), der Det norske oljeselskap er operatør.  

Lisensen for Edvard Grieg-feltet er PL338, og Lundin er operatør med , Wintershall eig , Statoil  (bytt til seg frå Wintershall) og OMV (Norge) AS eig  i feltet.

Bakgrunnsstoff 
 OM Edvard Grieg-feltet på nettstaden til Oljedirektoratet 
 Olje og energidepartementet: «Edvard Grieg-feltet: starten på et nytt kapittel i norsk oljehistorie» (Pressemelding 13. april 2012)

Norske oljefelt
Bykle gamle kyrkje

Bykle gamle kyrkje (stundom kalla berre Bykle kyrkje) er ei langkyrkje i Bykle kommune i Agder fylke.

Det har vore kyrkje på staden sidan mellomalderen, og ho var forfallen tidleg på 1600-talet. I 1619 fekk ein løyve til å oppføre ny kyrkje. Våpenhuset er truleg frå omkring 1700, og kyrkja vart omfattande vølt i 1803–06 og fekk galleri i vest og nord. Den berømte rosemålinga i kyrkja er frå 1826 og vart utført av Aslak Ånundson Vasshus og Knut Åvoldsson Byklum. Målinga vart restaurert i 1938 og 1997.

Bykle gamle kyrkje vart avløyst av ei ny kyrkje i 2004.

Litteratur

Bakgrunnsstoff 
 
 

Kyrkjer i Bykle
Kyrkjer i Otredal prosti
Norske kyrkjer frå 1620-åra
Kulturminne i Bykle
Langkyrkjer i Agder og Telemark bispedømme
Freda bygg i Agder
Rosemåla kyrkjer
Bykle kyrkje

Bykle kyrkje eller Bykle nye kyrkje er ei arbeidskyrkje (med langkyrkjeplan) i Bykle kommune i Agder fylke. Kyrkja vart innvigd 5. september 2004 og avløyste Bykle gamle kyrkje. Ho har om lag 220 sitjeplassar.

Bakgrunnsstoff 
 

Kyrkjer i Bykle
Kyrkjer i Otredal prosti
Norske kyrkjer frå 2004
Arbeidskyrkjer
Fjellgardane kyrkje

Fjellgardane kyrkje i Bykle kommune (Agder fylke) vart vigsla som Hovden kapell i 1957. Det gamle namnet vert framleis nytta av somme.

Det er kyrkjegard ved kyrkja, som har om lag 110 sitjeplassar. Else Marie Jakobsen laga eit antependium til kyrkja i 1970.

Litteratur

Bakgrunnsstoff 
 
 

Kyrkjer i Bykle
Kyrkjer i Otredal prosti
Norske kyrkjer frå 1957
Kulturminne i Bykle
Langkyrkjer i Agder og Telemark bispedømme
Råde kyrkje

Råde kyrkje er ei langkyrkje frå slutten av 1100-talet i Råde kommune i Viken. (800-årsjubileum vart feira i 1985.)

Kyrkja brann mot slutten av 1500-talet, og på 1700-talet fekk ho det tilbygget på nordsida av koret som opphavleg var gravkapell for familien Lützow, men som no er sakristi. Kyrkja fekk si noverande framtoning etter ei restaurering ved Arnstein Arneberg i 1957–60 og vart òg gjenomgripande restaurert i 2010–12.

Bakgrunnsstoff
 Råde kyrkjelege fellesråd
 
 Sigrid og Håkon Christie: Råde kirke i «Norges kirker»
 
 

Kyrkjer i Råde
Kyrkjer i Vestre Borgesyssel prosti
Norske kyrkjer frå 1100-talet
Kulturminne i Råde
Langkyrkjer i Borg bispedømme
Norske steinkyrkjer frå mellomalderen
Valkyrkjer i 1814
Freda bygg i Viken
Tomb kyrkje

Tomb kyrkje er ei langkyrkje frå 1869 i Råde kommune i Viken.

Dette er den tredje kyrkja på staden. Den førre brann allereie i 1768. Kyrkja var knytt til Tomb herregård, som vart kjøpt av kommunen i 1936.

I 1984 vart det oppført eit frittståande gravkapell ved sida av kyrkja i kopi etter Lützows gravkapell ved Råde kyrkje. Den restaurerte sarkofagen til Barthold Heinrich von Lützow er overført til gravkapellet.

Litteratur
 Råde kyrkjelege fellesråd
 
 Sigrid og Håkon Christie: Tomb kirke i «Norges kirker»

Bakgrunnsstoff
 
 

Kyrkjer i Råde
Kyrkjer i Vestre Borgesyssel prosti
Norske kyrkjer frå 1860-åra
Langkyrkjer i Borg bispedømme
Kulturminne i Råde
1869 i Noreg
Contigo hasta el final

«Contigo hasta el final» (engelsk for Med deg til slutten) var det spanske bidraget i Eurovision Song Contest 2013 i Malmö i Sverige, framført på spansk og engelsk av ESDM. Songen er skriven av David Feito, Raquel del Rosario og Juan Luis Suárez, og vart gjeven ut 5. mars 2013. 7. mars 2013 vart songen gjeven ut på albumet Todos tenemos un sueño.

Eurovision

ESDM vart valdinternt av Corporación de Radio y Televisión Española til å representere Spania i Eurovision Song Contest 2013 i Malmö i Sverige. «Contigo hasta el final» deltok i den spanske uttakinga El Sueño de Morfeo: Destino Eurovisión, der ESDM framførte alle bidraga. Songen vann finalen og fekk representere Spania.

Eurovision Song Contest 2013
Spania som er ein del av dei fem store var direktekvalifisert til finalen i Eurovision Song Contest 2013 i Malmö i Sverige, der landet enda på 25. plass med 8 poeng; seks frå Albania og to frå Italia. Hadde ein berre nytta telefonrøystar hadde bidraget enda på 26.- og sisteplass med ei rangering på 22,92 og hadde ein berre nytta juryrøystar hadde bidraget enda på 26.- og sisteplass med ei rangering på 19,64. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane.

Listeplasseringar

Fotnotar

Kjelder

Denne artikkelen bygger på «Contigo hasta el final» frå ,  den 14. september 2013.  

Eurovision Song Contest 2013-songar
Spanske Eurovision Song Contest-songar
Engelskspråklege Eurovision Song Contest-songar
Spanskspråklege Eurovision Song Contest-songar
Fleirspråklege Eurovision Song Contest-songar
Songar skrivne av David Feito
Songar skrivne av Raquel del Rosario
Songar skrivne av Juan Luis Suárez
Larkollen kyrkje

Larkollen kyrkje er ei langkyrkje frå 1890 i Rygge, Moss kommune i Viken. Ho vart oppført som bedehus og fekk påbygd tårn i 1908. I 1918 måtte koret utvidast då kapellet (som det då var) fekk ny altartavle. Bygget har vore titulert som kyrkje sidan 1997.

Det er ikkje kyrkjegard ved kyrkja. Ein nyttar kyrkjegarden ved Rygge kyrkje.

Litteratur

Bakgrunnsstoff
 Rygge kyrkjelege fellesråd 
 Sigrid og Håkon Christie: Larkollen kapell i «Norges kirker»
 
 

Kyrkjer i Moss
Kulturminne i Moss
Kyrkjer i Vestre Borgesyssel prosti
Langkyrkjer i Borg bispedømme
Norske kyrkjer frå 1890
Ekholt kyrkje

Ekholt kyrkje er ei arbeidskyrkje frå 1980 i Moss kommune i Viken. Kyrkja er teikna av Harald Hille og bygd i murverk. Ho har vifteplan og 295 sitjeplassar.

Det er ikkje kyrkjegard ved kyrkja. Ein nyttar kyrkjegarden ved Rygge kyrkje.

Referansar

Litteratur

Bakgrunnsstoff
 Rygge kyrkjelege fellesråd 
 
 

Kyrkjer i Moss
Kulturminne i Moss
Kyrkjer i Vestre Borgesyssel prosti
Norske kyrkjer frå 1980
Arbeidskyrkjer
Rygge kyrkje

Rygge kyrkje er ei langkyrkje frå omkring 1170 i Rygge i Moss kommune i Østfold i Viken fylke. Kyrkja er oppført i stein av varierande farge (grå og gråblå granitt og gneis, rødbrun porfyr), medan takkonstruksjonen er av tre og tekka med teglstein. Dette er ei av dei største, best bevarte og rikast utstyrte mellomalderkyrkjene i Østfold.

Ved kyrkja ligg kommunens einaste kyrkjegard på begge sider av fylkesveg 332. På sørsida av vegen står eit gravkapell frå 1962.

Bilete frå kyrkja

Kjelder

Bakgrunnsstoff 
 
 Rygge kyrkjelege fellesråd 
 Sigrid og Håkon Christie: Rygge kirke i «Norges kirker»
 Kunsthistorie.com
 

Kyrkjer i Moss
Kulturminne i Moss
Kyrkjer i Vestre Borgesyssel prosti
Langkyrkjer i Borg bispedømme
Norske kyrkjer frå 1100-talet
Norske steinkyrkjer frå mellomalderen
Valkyrkjer i 1814
Freda bygg i Viken
Føyno skipreide

Føyno (Føyen) skipreide var ei av elleve skipreider i Sunnhordland, tidlegast i historia kjent som Kåravik skipreide. Begge namna er gjevne etter stader i Stord kommune, høvesvis øya Føyno og Kåravik (Kårevik), gard og bustadfelt i Leirvik.

Geografisk område etter gammal inndeling:
Stord sokn
Bømlo sokn
Bremnes sokn
Moster sokn (unnateke området sør for Bømlafjorden)
del av Fitjar sokn (øyane vest for Trollosen og Eggøyosen) 
del av Eid sokn (søre delen av øya Huglo).

Geografisk område etter noverande inndeling:
Stord kommune
Bømlo kommune (unnateke Aga krins)
del av Fitjar kommune (øyane vest for Trollosen og Eggøyosen)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1872 vart Føyno tinglag oppløyst og erstatta av Finnås tinglag og Stord tinglag.

Referansar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Stord kommune
Fitjar kommune
Bømlo kommune
Skipreider
Prokaryotar

Prokaryotar er organismar som ikkje har arvestoffet sitt i ein sellekjerne, til skilnad frå eukaryotar. 
Dei to domena bakteriar og arkar er prokaryotar. 

I tillegg til å mangla sellekjerne skil prokaryotar seg frå eukaryotane ved å ha enkle seller utan andre organeller enn ribosomar. Som planteseller har prokaryotane sellevegg.

Sjå òg 
 eukaryotar

Kjelder 

Cellebiologi
Organismar
Våg skipreide

Våg skipreide var ei av elleve skipreider i Sunnhordland. Kva for stad som har gjeve namn åt skipreida er uklart.

Geografisk område etter gammal inndeling:
Austevoll sokn
Møkster sokn
Fitjar sokn (unnateke øyane vest for Trollosen og Eggøyosen) 

Geografisk område etter noverande inndeling:
Austevoll kommune
Fitjar kommune (unnateke øyane vest for Trollosen og Eggøyosen)
del av Bømlo kommune (Aga krins)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1866 vart Våg tinglag oppløyst og erstatta av Fitjar tinglag, tilsvarande Fitjar kommune og sokn, mens Austevoll og Møkster vart lagde til det nyoppretta Sund tinglag.

Fotnotar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Fitjar kommune
Austevoll kommune
Bømlo kommune
Skipreider
Uggdal skipreide

Uggdal (Opdal) skipreide var ei av elleve skipreider i Sunnhordland. Namnet kjem av Uggdal (tidlegare skrive Opdal), kyrkjestad i Uggdal sokn og noverande administratsjonsstad i Tysnes kommune.
Ho femna om eit geografisk område som var identisk med Tysnes prestegjeld og (frå 1838) Tysnes kommune. I mellomalderen skal Tysnes sokn likevel ha høyrt til Våg skipreide.

På Vestlandet vart skipreidene avløyste av tinglag først i begynninga av 1800-talet. 1857 skifta namnet til Tysnes tinglag.

Referansar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Tysnes kommune
Skipreider
Tomter kyrkje

Tomter kyrkje er ei langkyrkje frå tidleg på 1600-talet i Indre Østfold kommune i Viken. Dateringa er uviss, men kyrkja vart vøla i 1627 «... Inden Vdj Med 5 større Bielcker, effter som dend var standen paa fald.» Vesttårnet vart truleg oppført i 1854. Kyrkja vart omfattande restaurert i 1949–50 og har òg vorte restaurert på 2000-talet.

Kyrkjegarden rundt kyrkja er ikkje stor, men det er ein større kyrkjegard eit par hundre meter lengre nordvest, nord for fylkesveg 207.

Litteratur

Fotnotar

Bakgrunnsstoff
 Sigrid og Håkon Christie: Tomter kirke i «Norges kirker»
 Kyrkjesøk – Tomter kirke 

Kyrkjer i Indre Østfold
Kulturminne i Indre Østfold
Norske kyrkjer frå 1600-talet
Langkyrkjer i Borg bispedømme
Kyrkjer i Vestre Borgesyssel prosti
Freda bygg i Viken
Skånevik skipreide

Skånevik skipreide var ei av elleve skipreider i Sunnhordland, med same namn som Skånevik sokn og prestegjeld.

Geografisk område etter gammal inndeling:
Skånevik sokn
Åkra sokn
Holmedal sokn
Eid sokn (unnateke gardane på øya Huglo)

Geografisk område etter noverande inndeling:
del av Etne kommune 
Skånevik sokn
del av Kvinnherad kommune
Åkra sokn 
del av Husnes og Holmedal sokn (krinsane Teigen, Eikeland, Valen, Handeland, Skarveland, Holmedal, Indre og Yte Matre, Baugstranda og Blådalsområdet)
del av Fjelberg og Eid sokn (krinsane Halsnøy kloster, Sætre, Eide, Sæbøvik, Toftevåg, Landa, Langanes og Hauge)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1860 vart Eid sokn overført till Fjelberg tinglag, og deretter var Skånevik tinglag geografisk identisk med Skånevik kommune og prestegjeld.

Fotnotar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Geografi i Etne
Kvinnherad kommune
Skipreider
Sotra skipreide

Sotra (Sartor) skipreide var ei av elleve skipreider i Nordhordland, oppkalla etter øya Sotra (eldre dansk skrivemåte Sartor). Ho femna om soknene (seinare også kommunane) Fjell og Sund, som har dei same grensene den dag i dag, bortsett frå att øyane Turøy og Misje først i 1964 vart lagde til Fjell frå oppløyste Herdla kommune.

På Vestlandet vart skipreidene avløyste av tinglag først i begynninga av 1800-talet. 1867 vart Sotra tinglag oppløyst og erstatta av Fjell tinglag og Sund tinglag, sistnemnde òg omfattande Austevoll kommune.

Fotnotar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Fjell kommune
Sund kommune
Skipreider
Herdla skipreide

Herdla skipreide var ei av elleve skipreider i Nordhordland, oppkalla etter øya og sokna Herdla. 

Geografisk område etter gammal inndeling:
Herdla sokn
del av Askøy sokn (området nord for Byfjorden
Meland sokn
del av Bø (Hordabø) sokn (øyane vest for Hjeltefjorden, 1903 avskilde som Hjelme sokn)
del av Manger sokn (øyane Toska og Flona)

Geografisk område etter noverande inndeling:
Askøy kommune
Øygarden kommune
Meland kommune (unnateke Flatøy)
del av Radøy kommune (øyane Toska, Flona og Bognøy)
del av Fjell kommune (øyane Turøy og Misje)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Herdla tinglag oppløyst, og områda vart overførte til dei nye tinglaga Årstad, Hamre og Manger.

Fotnotar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Fjell kommune
Øygarden kommune
Askøy kommune
Meland kommune
Radøy kommune
Skipreider
Radøy skipreide

Radøy skipreide var ei av elleve skipreider i Nordhordland, som stort sett femna om øya Radøy, unntatt den sørlegaste spissen.

Geografisk område etter gammal inndeling:
Sæbø sokn
Manger sokn (unntatt øyane Toska og Flona)
del av Bø (Hordabø) sokn (området aust for Hjeltefjorden)
del av Lygra sokn (gardane Sletta, Pletten, Instebø, Ystebø, Mellingen, Gjerde, Skjelvik og Vallersnes)
del av Austrheim sokn (garden Straume)
del av Alversund sokn (garden Fjellsenda)

Geografisk område etter noverande inndeling:
Radøy kommune (unnateke øyane Toska, Flona, Bognøy og Rådmannsholmane)
del av Lindås kommune (garden Fjellsenda)

På Vestlandet vart skipreidene avløyste av tinglag først i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1853 vart Radøy tinglag oppløyst, og storparten av området vart overført til det nye Manger tinglag, mens mindre område vart flytta til Lindås tinglag og det nye Hamre tinglag.

Fotnotar

Bakgrunnsstoff 
 Kart over Hordaland med skipreidene innteikna (frå Norsk historisk leksikon)

Radøy kommune
Lindås kommune
Skipreider